**Invitation til Stævne og Hingste dag den 25 marts 2018.**

Kære alle

Det er en stor fornøjelse at aktivitetsudvalget og bestyrelsen kan invitere jer til MHDK’s første arrangement i 2018. Arrangementet løber af stablen den 25 marts på det dejlige ride center Manngården i nærheden af Odense. Adressen er: **Manngården, Toftevej 50, 5690 Tommerup. Stævne telefon på dagen: 60 55 52 34**Cafeteriet i rytterstuen vil have åbent hele dagen, hvor der kan købes smørrebrød, burger toast, kage og drikkevare. Pris for 3 stk. smørrebrød 30 kr.
Såfremt man ønsker smørrebrød skal det forudbestilles og betales sammen med tilmelding for showet. ***Bestilling på smørrebrød udfyldes under feltet: bemærkninger i tilmeldings blanketten***

**Til dette stævne vil MHDK samtidig give medlemmer der ejer hingste, mulighed for at fremvise hingstene på dagen (uden beregning). Dette kræver blot at hingsten er kåret og registret i MHDK, EAMH, DMHF samt opført på ” hingstelisten” hos SEGES.
Som hoppeejer er dette en unik mulighed for at se hingstene ”live. ” MHDK** **vil** **derfor opfordre alle hoppeejer der planlægger at bedække i sæsonen 2018, til at komme til arrangementet, og se avlshingstene ”live”.**

**Hingstene tilmeldes klasse 9, og der udfyldes” speakerseddel for hingste” på separat blanket. Hingstene kan fremvises løse, eller for vogn osv. Det er op til ejeren selv, hvordan man vil fremvise hingsten på dagen.**

Til stævnet vil der være mange forskellige klasser for både for børn og voksne, hvor der er mulighed for at deltage i klasser der passer til den enkle equipage. **Pris pr. klasse 100 kr.**

Hvis man ønsker at leje en boks på dagen, har Manngården et lille antal bokser der kan lejes for 175 kr. pr. hest. Betaling og bestilling af bokse aftales med den daglig leder af Manngården :
***Kjeld Frederiksen, Telefon 40 35 77 81***

Kom og vær med til en sjov og spændende dag med din hest. Der er deadline for tilmelding og betaling

**Senest den 11. marts 2018** – Efteranmeldelse er mulig, men dette koster ekstra, og din hests oplysninger kan i så fald ikke nå at komme med i kataloget. Så hvorfor ikke tilmelde i god tid ☺.

***Vær venligst meget omhyggelig med at udfylde din tilmelding.***

Indbetaling skal foregå til foreningens konto via bankoverførsel eller Mobilepay 60 55 52 34 (husk at oplyse, hvem du er, og hvad du betaler for). Se oplysningerne i bundteksten af denne invitation.

Husk selv at orientere dig om arrangementet på hjemmesiden, hvor bl.a. vejledende tidsplan vil blive oplyst inden arrangementet. Det er muligt for interesserede at annoncere i kataloget. Priser findes på hjemmesiden. Spørgsmål til arrangementet skal rettes til tilmelding.mhdk@gmail.com.

Vi glæder os til en hyggelig dag
Hilsen Aktivitetsudvalget og Bestyrelsen MHDK

**Klasseopdeling:**

**SØNDAG - Showklasser:**

Klasse 1: Kørsel - Dressurprogram 1

Klasse 2: Lange liner - Dressurprogram 1

Klasse 3: Kørsel - Dressurprogram 2

Klasse 4: Lange liner - Dressurprogram 2

Klasse 5: Kørsel - Kür

Klasse 6: Lange liner – Kür

Klasse 7: Topperkørsel - sværhedsgrad 1

Klasse 8: Topperkørsel - sværhedsgrad 2

**Klasse 9: Hingstefremvisning**

Klasse 10: Minigames 0-7 år

Klasse 11: Minigames 8-12 år

Klasse 12: Agility Børn

Klasse 13: Agility Besindighed

Klasse 14: Agility for lange liner

Klasse 15: Agility voksne

Klasse 16: Banespring for børn 8-12 år

Klasse 17: Banespring for børn 13-16 år

Klasse 18: Banespring for voksne - sværhedsgrad 1

Klasse 19: Banespring for voksne - sværhedsgrad 2

Klasse 20: Højdespring for voksne

MHDK stævneregelsæt findes på hjemmesiden, her ligger også programmer for dressurprogram 1 og 2, samt forhindringsguide til agility. Du kan læse om afviklingen og regler for de forskellige klasser [www.miniaturehesten.dk](http://www.miniaturehesten.dk)

Vel mødt!

Aktivitetsudvalget og Bestyrelsen MHDK